CELEX: C2005/217/51
Language: et
Date: 2005-09-03 00:00:00
Title: Kohtuasi C-247/05: Euroopa Ühenduste Komisjoni 9. juuni 2005. aasta hagi Madalmaade Kuningriigi vastu

3.9.2005   
            
            
               ET
            
            
               Euroopa Liidu Teataja
            
            
               C 217/26
            
         Euroopa Ühenduste Komisjoni 9. juuni 2005. aasta hagi Madalmaade Kuningriigi vastu
   (Kohtuasi C-247/05)
   (2005/C 217/51)
   Kohtumenetluse keel: hollandi
   Euroopa Ühenduste Komisjon esitas 9. juunil 2005 Euroopa Ühenduste Kohtule hagi Madalmaade Kuningriigi vastu. Hageja esindajad on Minas Konstantinidis ja Michel van Beek.
   Hageja palub Euroopa Kohtul:
   
               —
            
            
               tuvastada, et kuna Madalamaad ei ole nõukogu 24. septembri 1996. aasta direktiivi 96/61/EÜ saastuse kompleksse vältimise ja kontrolli kohta (1) nõuetekohaselt üle võtnud, siis on see liikmesriik rikkunud nimetatud direktiivi artikli 2 lõigetest 6 ja 11, artikli 5 lõikest 1, artikli 9 lõigetest 3-6, artikli 13 lõike 2 teisest taandest, artikli 14 teisest taandest ning III ja IV lisast tulenevaid kohustusi;
            
         
               —
            
            
               mõista kohtukulud välja Madalmaade Kuningriigilt.
            
         Õiguslikud alused ja peamised argumendid
   Madalmaade valitsus väidab, et ta võttis direktiivi täitmiseks vajalikud õigus- ja haldusnormid tähtaegselt vastu, kuid ettevalmistamisel olevas seaduseelnõus kirjeldatakse ainult direktiivi subjekte.
   Lisaks märgib komisjon, et Euroopa Kohus esitab sageli sama seisukoha selle kohta, kuidas liikmesriigid peavad direktiivi siseriiklikku õiguskorda üle võtma.
   
      30. mai 1991. aasta otsuses kohtuasjas C-361/88: komisjon v. Saksamaa (EKL 1991, lk I-2567, punkt 15) sedastas Euroopa Kohus järgmist: “[…] direktiivi siseriiklikku õigusesse ülevõtmiseks ei ole tingimata vaja formaalset ja sõna-sõnalist direktiivi sätete kordamist otseses ja konkreetses õigusnormis, vaid sõltuvalt sisust võib see piirduda üldise õigusliku raamistikuga, kui see tagab tõhusalt direktiivi täieliku kohaldamise piisavalt selgelt ja täpselt nii, et kui direktiiviga soovitakse üksikisikutele õigusi luua, on õiguse adressaatidel võimalus kõigi nende õigustega tutvuda ja neile vajaduse korral siseriiklikes kohtutes tugineda.”
   
   Komisjon leiab, et käesoleval juhul ei ole mitmes aspektis “täidetud” direktiivi Hollandi õiguskorda ülevõtmise kohustust.
   
      (1)  EÜT L 257, lk 26.